b'\n_START_ARTICLE_\nPoliomielito vakcina\n_START_PARAGRAPH_\nPoliomielito vakcina\xc2\xa0\xe2\x80\x93 tai skiepas, skirtas apsisaugoti nuo poliomielito. Vieno tipo vakcinoje naudojami i\xc5\xa1aktyvinti poliovirusai, \xc5\xa1i vakcina skiriama injekcijos b\xc5\xabdu. Kit\xc5\xb3 tip\xc5\xb3 vakcinose naudojami susilpninti poliovirusai, \xc5\xa1i vakcina skiriama per burn\xc4\x85. Pasaulio sveikatos organizacija rekomenduoja nuo poliomielito skiepyti visus vaikus. Naudojant dviej\xc5\xb3 r\xc5\xab\xc5\xa1i\xc5\xb3 vakcinas poliomielitas pasaulyje prakti\xc5\xa1kai i\xc5\xa1nyko, o ligos atvej\xc5\xb3 skai\xc4\x8dius nuolat ma\xc5\xbe\xc4\x97ja. Apskai\xc4\x8diuota, kad 1988\xc2\xa0m. buvo 350 000 atvejai, 2014\xc2\xa0m. nustatyti 359.\n_START_SECTION_\nSaugumas\n_START_PARAGRAPH_\nI\xc5\xa1aktyvintos poliomielito vakcinos labai saugios. Gali \xc5\xa1iek tiek parausti arba skaud\xc4\x97ti injekcijos viet\xc4\x85. Per burn\xc4\x85 vartojamos poliomielito vakcinos gali sukelti povakcinin\xc4\xaf paralitin\xc4\xaf poliomielit\xc4\x85; \xc5\xa1ios komplikacijos da\xc5\xbenis\xc2\xa0\xe2\x80\x93 ma\xc5\xbedaug vienas atvejis i\xc5\xa1 trij\xc5\xb3 milijon\xc5\xb3 dozi\xc5\xb3. Abiej\xc5\xb3 tip\xc5\xb3 vakcinomis i\xc5\xa1 esm\xc4\x97s saugu skiepyti n\xc4\x97\xc5\xa1\xc4\x8di\xc4\x85sias ir u\xc5\xbesikr\xc4\x97tusiuosius \xc5\xbdIV arba sergan\xc4\x8dius AIDS asmenis, kurie kitais at\xc5\xbevilgiais yra sveiki.\n_START_SECTION_\nIstorija, visuomen\xc4\x97 ir kult\xc5\xabra\n_START_PARAGRAPH_\nPirmoji poliomielito vakcina buvo i\xc5\xa1aktyvint\xc5\xb3 virus\xc5\xb3 vakcina. J\xc4\x85 suk\xc5\xabr\xc4\x97 Jonas Salk, o \xc4\xaf rink\xc4\x85 vakcina pateikta 1955. Per burn\xc4\x85 vartojam\xc4\x85 poliomielito vakcin\xc4\x85 suk\xc5\xabr\xc4\x97 Albert Sabin, \xc4\xaf rink\xc4\x85 ji pateikta 1961. \xc5\xa0i vakcina taip pat \xc4\xaftraukta \xc4\xaf Pasaulio sveikatos organizacijos b\xc5\xabtin\xc5\xb3j\xc5\xb3 vaist\xc5\xb3 s\xc4\x85ra\xc5\xa1\xc4\x85, kur\xc4\xaf sudaro rekomenduojami pagrindin\xc4\x97s sveikatos prie\xc5\xbei\xc5\xabros vaistai. 2014\xc2\xa0m. viena per burn\xc4\x85 vartojamos vakcinos doz\xc4\x97 didmenin\xc4\x97s prekybos tinkle kainavo apie 0,25 JAV doleri\xc5\xb3. Jungtin\xc4\x97se Amerikos Valstijose i\xc5\xa1aktyvinta vakcina kainuoja nuo 25 iki 50 JAV doleri\xc5\xb3.'